Reichenau, Švicarska
<s>Reichenau (retroromanski: La Punt) je zaselak općine Tamnis u kojoj živi 1,216 stanovnika.</s>

<s>Geografske karakteristike</s>

<s>Reichenau se nalazi na jugoistoku Švicarske u Kantonu Graubünden, na ušću Vorderrheina (Gornje) i Hinterrrheina (Donje Rajne), koji tu formiraju Rajnu.</s><s>Od kantonalnog centra Chura, je udaljen oko desetak km zapadno.</s>

<s>Historija</s>

<s>Reichenau je ime dobio po istoimenoj benediktinskoj opatiji na Bodenskom jezeru.</s>

<s>Još od srednjeg vijeka pa sve do 1428., bio je feud (zajedno sa Taminsom i Trinom), grofova Werdenberg-Heiligenberg.</s><s>Nakon tog je bio vlasništvo porodica; Rhäzüns, Schauenstein, Bavier, Vieli i Tscharner.</s>

<s>Prvi carinski most preko Vorderrheina, dokumentiran je 1399., ali se pretpostavlja se da je i prije njegove izgradnje ljude prevozila riječna skela.</s>

<s>Tokom 14. vijeka izgrađen je i most preko Rajne, na mjestu gdje je kasnije podignut dvorac.</s><s>Još oko 1570. u Reichenau je postojala samo jedna carinarnica, koja je služila i kao gostionica.</s>

<s>Johannes Grubenmann iz Appenzella, sagradio je 1755. novi drveni natkriveni most.</s><s>U vrijeme Francuske revolucije - 1799. trupe Prve Francuske Republike porazile su kod Reichenaua miliciju Stare Švicarske Konfederacije i zapalile most.</s><s>Ponovno je sagrađen 1819., ali je 1881. izgorio pa zamjenjen željeznim, na isti je način 1889. podignut i most preko Vorderrheina.</s>

<s>Željeznička stanica na Raetinskoj pruzi izgrađena je 1896.</s>

<s>Znamenitosti
Najveća znamenitost mjesta je dvorac iz 17. vijeka, koji se stere iznad ušća Vorderrheina i Hinterrheina.</s>

<s>U periodu 1793. - 1798. u dvorcu je djelovala prosvjetiteljska škola - Philanthropinum.</s><s>U njoj je jedno vrijeme radio kao učitelj, pod pseudonimom - Monsieur Chabos, Louis-Philippe, koji je kasnije postao  francuski kralj.</s>

<s>Danas se dvorac koristi kao vinarija porodice Tscharner.</s>

<s>Izvori</s>

<s>Vanjske veze</s>

<s>Reichenau (GR) (na portalu Historisches Lexikon der Schweiz)  
Naselja u Švicarskoj</s>

